CELEX: 62008CA0174
Language: et
Date: 2009-10-29 00:00:00
Title: Kohtuasi C-174/08: Euroopa Kohtu (neljas koda) 29. oktoobri 2009 . aasta otsus (Østre Landsreti eelotsusetaotlus — Taani) — NCC Construction Danmark A/S versus Skatteministeriet (Kuues käibemaksudirektiiv — Artikli 19 lõige 2 — Sisendkäibemaksu mahaarvamine — Segamaksukohustuslased — Kaubad ja teenused, mida kasutatakse üheaegselt nii maksustatud tegevuseks kui ka maksuvabaks tegevuseks — Mahaarvatava osa arvutamine — Juhusliku kinnisvaratehingu mõiste — Tarnimine iseendale — Neutraalse maksustamise põhimõte)

19.12.2009   
            
            
               ET
            
            
               Euroopa Liidu Teataja
            
            
               C 312/6
            
         Euroopa Kohtu (neljas koda) 29. oktoobri 2009. aasta otsus (Østre Landsreti eelotsusetaotlus — Taani) — NCC Construction Danmark A/S versus Skatteministeriet
   (Kohtuasi C-174/08) (1)
   
   (Kuues käibemaksudirektiiv - Artikli 19 lõige 2 - Sisendkäibemaksu mahaarvamine - Segamaksukohustuslased - Kaubad ja teenused, mida kasutatakse üheaegselt nii maksustatud tegevuseks kui ka maksuvabaks tegevuseks - Mahaarvatava osa arvutamine - Juhusliku kinnisvaratehingu mõiste - Tarnimine iseendale - Neutraalse maksustamise põhimõte)
   2009/C 312/08
   Kohtumenetluse keel: taani
   
      Eelotsusetaotluse esitanud kohus
   
   Østre Landsret
   
      Põhikohtuasja pooled
   
   
      Hageja: NCC Construction Danmark A/S
   
      Kostja: Skatteministeriet
   
      Kohtuasja ese
   
   Eelotsusetaotlus — Østre Landsret — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 19 lõike 2 teise lause tõlgendamine — Ehitusettevõtja, kes tegeleb selliste kinnisasjade müügiga, mille ta on ehitanud enda nimel edasimüümise eesmärgil — Kaubad ja teenused, mida kasutatakse üheaegselt nii tehinguteks, mille puhul võib sisendkäibemaksu maha arvata, kui ka tehinguteks, mille puhul seda teha ei või — Mahaarvatava osa arvutamine — Juhuslike kinnisvaratehingute mõiste
   
      Resolutsioon
   
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 19 lõiget 2 tuleb tõlgendada nii, et ehitusettevõtja poolt tema enda arvel ehitatud ehitise müüki ei saa käsitada „juhusliku kinnisvaratehinguna” selle sätte tähenduses, kui see tegevus on tema maksustatava majandustegevuse otsene, püsiv ja vajalik laiendamine. Seda arvestades ei ole vaja täpselt kindlaks teha, millises ulatuses see müügitegevus eraldi käsitletuna hõlmab nende kaupade ja teenuste kasutamist, millelt tuleb tasuda käibemaksu.
            
         
               2.
            
            
               Neutraalse maksustamise põhimõttega ei ole vastuolus, et ehitusettevõtjal, kes tasub käibemaksu enda arvel teostatud ehitusteenuselt (tarne iseendale), ei ole õigust maha arvata kogu käibemaksu, mis ta tasub seoses selle ehitusteenuse üldkuludega, kuna enda arvel püstitatud ehitiste müügist tekkiv käive on käibemaksust vabastatud.
            
         
      (1)  ELT C 171, 5.7.2008.